# Osebni računalnik VAIO Pro 11/13SVP1122/SVP1322

## Kaj naj storim, če se računalnik VAIO ne vklopi (lučka vklopa ne zasveti zeleno)?

- Preverite, ali so vsi kabli čvrsto priključeni na naprave, na primer med računalnikom VAIO in napajalnikom, med napajalnikom in napajalnim kablom ter med napajalnim kablom in električno vtičnico. Glejte Priklop v vir napajanja.

- Če napajalni kabel računalnika VAIO priključite na razdelilnik s stikalom, preverite, ali je vklopljen in ali je napajalni kabel razdelilnika čvrsto priključen na električno vtičnico.

- Če računalnika VAIO ne izklopite po običajnem postopku, lahko krmilnik napajanja zaradi napake programa začasno preneha delovati.

  Izključite vse kable in zunanje naprave, kot so napajalni kabel in naprave USB, ter nato s tankim in ravnim predmetom (npr. sponko za papir) pritisnite gumb za izklop akumulatorja in ga držite od tri do pet sekund.

  Počakajte približno pet minut in nato ponovno priključite vse kable ter naprave in vklopite računalnik.

- Računalnik VAIO morate pred prvo uporabo z napajalnikom priključiti na vir napajanja.

- Preverite, ali uporabljate priložen napajalnik Sony.

  Zaradi vaše lastne varnosti uporabljajte samo originalne napajalnike Sony, ki jih Sony prilaga računalnikom VAIO.

- Akumulator je morda prazen.

- Če pritisnete gumb(Napajanje) in ga držite več kot 4 oz. 10 sekund, se bo računalnik izklopil.

- Če računalnik VAIO prenesete iz hladnega v toplo okolje ali če ga uporabljate v okolju z visoko vlažnostjo, se lahko v računalniku kondenzira vlaga.

  V takem primeru počakajte vsaj eno uro, preden vklopite računalnik.

  Računalnika ne uporabljajte v okolju z visoko vlažnostjo (relativna vlažnost več kot 80 %), saj lahko pride do okvare.

Na vrh strani