# Osebni računalnik VAIO Pro 11/13SVP1122/SVP1322

## O tem priročniku

Čestitamo vam za nakup računalnika VAIO(R).

### O konfiguraciji računalnika VAIO

Če želite več informacij o konfiguraciji računalnika VAIO, obiščite spletno mesto Sony s podporo. Dodatne informacije najdete v poglavju O spletnem mestu s podporo.

Nekatere funkcije, možnosti in priloženi izdelki morda niso na voljo v vašem računalniku VAIO.

#### Funkcije

Funkcije, ki so na voljo, se razlikujejo glede na model ali izbrane možnosti. Nekatere funkcije, opisane v tem priročniku, niso na voljo za vaš model.

#### Slike

Slike, fotografije ali posnetki zaslona v tem priročniku se lahko nekoliko razlikujejo glede na model ali izbrane možnosti.

#### Programi

Vnaprej nameščeni programi se lahko razlikujejo glede na model ali izbrane možnosti. Programi, opisani v tem priročniku, morda še niso nameščeni v vašem računalniku VAIO.

### Priloženi priročniki

Računalniku VAIO so priloženi naslednji priročniki.

#### Zaslonska dokumentacija

- Uporabniški priročnik - predstavitvena različica (Dobrodošli)

  Vnaprej nameščen priročnik z omejenimi informacijami o računalniku VAIO, ki se osredotoča na podporo in internetno povezavo. Priročnik Uporabniški priročnik - predstavitvena različica je po posodobitvi zamenjan s popolno različico priročnika Uporabniški priročnik (ta priročnik).

- Uporabniški priročnik (ta priročnik)

  Splošne informacije in navodila za uporabo računalnika VAIO, vključno z informacijami o podpori in odpravljanju težav.

  Izberite element, ki ga želite označiti, v podoknu za navigacijo na levi strani, nato pa izberite ključno besedo v desnem podoknu. Prikaže se seznam tem, ki se nanašajo na to ključno besedo. Če ne najdete teme, ki jo iščete, izberite Seznam tem, da se prikažejo vse teme v Uporabniški priročnik, ali pa v iskalno polje na vrhu vsake strani vnesite ključno besedo.

#### Tiskana dokumentacija

- Priročnik za hitri začetek

  Pregled tega, kako nastavite računalnik VAIO in ga začnete uporabljati.

- Priročnik za obnovitev, varnostno kopiranje in odpravljanje težav

  Informacije o obnovitvi in varnostnem kopiranju računalnika VAIO ter informacije o odpravljanju težav.

- Varnostni predpisi in informacije o podpori

  Pazljivo preberite, preden aktivirate brezžične funkcije, kot sta brezžična povezava LAN in tehnologija BLUETOOTH.

#### Druge reference

- Pomoč in podpora sistema Windows

  Obsežen vir za uporabne nasvete, vadnice in predstavitve, prek katerih se boste naučili uporabljati svoj računalnik VAIO.

  Informacije o odpiranju okna Pomoč in podpora sistema Windows najdete v poglavju Odpiranje Pomoč in podpora sistema Windows.

- Datoteke s pomočjo za programe

  Datoteke s pomočjo za programe so morda vključene v vnaprej nameščene programe v vašem računalniku VAIO. Do datotek s pomočjo morda lahko pridete iz menija »Pomoč«.

### Obvestilo

- Copyright 2013 Sony Corporation. Vse pravice pridržane.

- Tega priročnika in programske opreme, opisane v njem, v celoti ali po delih ni dovoljeno razmnoževati, prevajati ali pretvarjati v kakršno koli strojno berljivo obliko brez predhodnega pisnega soglasja.

- Sony Corporation ne daje nobenega jamstva za ta priročnik, programsko opremo ali druge informacije v tem priročniku in izrecno zavrača vsa naznačena jamstva glede primernosti za prodajo ali ustreznosti za določen namen v zvezi s tem priročnikom, programsko opremo ali drugimi informacijami. Družba Sony Corporation v nobenem primeru ni odgovorna za nenamerno, posledično ali posebno škodo, ne glede na to, ali temelji na nepogodbeni odškodninski odgovornosti, pogodbi ali drugem in izhaja iz ali je povezana s tem priročnikom, programsko opremo ali drugimi informacijami v tem priročniku ali njihovo uporabo.

- V priročniku oznaki (TM) ali (R) nista določeni.

- Sony Corporation si pridržuje pravico, da kadar koli in brez predhodnega obvestila spremeni ta priročnik ali informacije v njem.

- Za programsko opremo, opisano v tem priročniku, veljajo pogoji posebne licenčne pogodbe za uporabnika.

- Družba Sony Corporation ni odgovorna za izgubljene zapise v vašem računalniku VAIO, na zunanjih nosilcih podatkov ali v napravah za zapisovanje ali drugo izgubo in jih ne bo nadomestila, tudi če se zapisi ne ustvarijo zaradi napake v računalniku ali kadar je vsebina zapisa izgubljena ali poškodovana zaradi napake v računalniku ali popravila računalnika. Družba Sony Corporation prav tako pod nobenimi pogoji ne bo obnovila, povrnila ali reproducirala vsebine, zapisane v računalniku, na zunanjih nosilcih podatkov ali v napravah za zapisovanje.

- Funkcije in specifikacije se lahko spremenijo brez obvestila.

Na vrh strani

### Sorodne teme

- O spletnem mestu s podporo

Na vrh strani